khistorydata/jeongjo-sjw-relations huggingface dataset:
정조 23년 · 목
大司成李晚秀啓言昨日本館三日製頉稟草記批旨去冬日次及二月朔四月朔日次上齋生依春到記例通同書啓事有命而去十二月朔殿講已行於昨冬其時雖無入格之人今又追設則或近疊行故仰達矣敎曰昨冬殿講旣闕榜竝與上齋生更試爲好以此知委
정조 23년 · 강
以李勉兢爲承旨前望也
정조 23년 · 강
命御營大將李漢豐兼察總戎廳
정조 23년 · 목
政院啓言總戎使金持默卒逝將兵之任不可一刻無總察之人何以爲之敎以御營大將兼察
정조 23년 · 강
命楚山還穀移錄事置之各鎭給代米分排本府以減其糴推平安監司韓用龜
정조 23년 · 목
備局啓言卽見平安監司韓用龜狀啓則枚擧楚山府使宋祥濂牒呈以爲本府應分折米爲三萬七千餘石火稅白徵充給次留庫加分爲四千石而所受還戶僅爲二千七百戶每戶分給殆近十六石一年所收不能當應納之還若不趁今釐弊不出十年勢必空邑而後已先以火田徵稅充報次加分四千石仍作留條只以耗條四百石取用於元還耗條中而四千石就分條差少處量宜移分取耗添錄補彼該府割用元穀之數則行之幾年可捄是弊請令廟堂稟旨分付爲辭矣該府還穀之前後作錢以減其數者非不多矣而些少作錢之數不能當許多歲增之耗又有此移錄之請矣第念內地各邑之分多留少在在皆然則四千石換錄雖曰無多一邑之疾未必因此怏祛他邑之民適足分受其弊未知其爲得計今姑置之各鎭給代米歲不下五六千石雖非本邑所在之鎭等其附近多數分排於本邑歲以爲常則不出多年似有減糴之效而非比此移錄牽補之政以各鎭言之本邑道里稍似便近而邑鎭之間勢不相抗所謂受去者例多有名無實若劃隣邑之穀如有不實之弊則自當不受而論報巡營不害爲相濟之道似此分付如或有不便之端使之報本司後稟處狀啓中只當以令廟堂稟處爲辭而請令廟堂云云乃是廟堂覆啓之辭有違狀聞之體該道臣請推考允之
정조 23년 · 강
推五衛將朴宗㯙等武臣堂上祿試射試所啓言今日試射時五衛將
정조 23년 · 목
朴宗㯙禁衛營千總李潤春折衝安後建俱未滿四中請竝依承傳罷職敎以何如偸劃今番則推考
정조 23년 · 강
配安州前牧使朴瑞源旌善郡
정조 23년 · 목
義禁府啓言安州前牧使朴瑞源杖九十收贖告身盡行追奪徒二年半定配私罪施行允之敎以功減一等又以瑞源施善郡好善驛定配押送啓
정조 23년 · 강
命鬱陵島搜討以三陟營將越松萬戶依前按次擧行仍寢採蔘之行
정조 23년 · 목
左議政李秉模啓言江原監司尹弼秉以今年鬱陵島搜討越松萬戶爲當次而採蔘節目中只有營將行採蔘軍入送之語萬戶行則不爲擧論有難擅便之意報本司矣此事恐或有弊而無益故此後採蔘之多寡蔘軍之若樂民弊之有無使之論理報來矣卽見所報則枚擧江陵等五邑牒呈以爲採蔘軍定送始自乙卯而必以生長峽裏慣識蔘芪者江陵五名襄陽八名三陟十名平海四名蔚珍三名分定起送而皆托風濤之不慣間多謀避故抄擇時任掌輩之操縱索賂難保必無及候風津頭也稱以糧價收歛民間一名所得多至四五兩小爲二三兩採蔘則乙卯爲二兩八錢丁巳爲五兩六錢此在於採手善不善則有難預料而今年搜討官越松萬戶雖爲當次依近例採蔘封進則以三陟營將替送何如爲辭矣目下蔘政實爲苟簡如使此蔘品良而採多則果是不可已之策而第其蔘品比陸蔘甚劣其勝於家蔘者幾希此後所採多少雖未可預料以兩次行所採觀之足可推知而民弊已如此搜討則依前以營將萬戶按次擧行採蔘軍入送一款今姑置之似合事宜矣從之
정조 23년 · 강
命內殿藥房內閣政院問安及醫官醫女直宿竝勿爲之
정조 23년 · 강
遞承旨李晚秀李勉兢以閔台爀金翰東代之前望也
정조 23년 · 강
命假注書李弘謙改差前假注書李久謙仍察廳任
정조 23년 · 목
政院以弘謙身病請改差有是命
정조 23년 · 강
園所植木時董役人等施賞有差
정조 23년 · 목
植木自二月十九日至三月十六日畢役園令率守護軍五十名案山直七十名植松三萬四千三百三十四株經界自古西門內逶迤至蜂基禦侮峴北麓下端棧道峴北麓下端第二白虎下端第三靑龍內上邊谷深處至下端平原處植李一萬八百五十株經界自明堂西邊舊鄕校前大內王橋左右第三靑龍谷村植柳三百六十株萬年堤東邊令李英紹趙學春今番係是小植木而株數則過四萬日子則近三十日所當論賞而除拜屬耳內下春秋一件紙筆墨賜給監植壯勇衛嘉善安德恒筒箇一部弓一張木一匹衛將前縣監申百祿陞敍衛將司果李仁興筒箇一部弓一張巡山監官出身金聲遠閑良李春光等三人除本仕外營敎鍊官出身金宗祿各木一匹布一匹守護軍五十名各布一匹米一斗代錢一兩案山直七十名各木一匹木山直十名各布一匹南陽人嘉善金守昌木一匹布一匹帽二立書員金元浹等二人守僕金在勤等四人庫直金漢濟各木一匹布一匹○差使員植松三萬六千四百二十六株經界自石串東西北麓下端逶迤至老山東北麓項江洞中南山西北麓下端大皇橋御路安寧里御路西邊廣州字內築筒龍珠寺洞口南邊左右植檜六百二十八株經界自安寧里左右至逌瞻峴左右植柳八千三百五株經界自逌覲橋至八達門左右西邊廣州字內築筒細藍橋火巢經界差使員嘉義張世紈筒箇一部弓一張通政曹久植筒箇一部監植知穀官嘉善崔命喆壯勇衛出身李珍國本營別武士出身李千福閑良金尙業訓鍊習讀出身金德采各筒箇一部弓一張木一匹植木監官嘉善盧大喆萬年堤監官嘉義安仁文各木一匹布一匹擧行書吏羅文璧從自願免賤本營植木軍池泰寬十年連爲效勞還屬別武士而禁御兩營間差定待窠陞實李範山十年連爲效勞本營別武士陞差金鎭喆十年連爲效勞本營別武士加差待闕陞實孫漢光九年木二匹布一匹車聖麟八年木二匹梁命福等二人九年各木二匹布一匹吳無光等二人八年各木二匹兪性敦等二十五人訓局軍權福燁等十二人御營軍李雲福等三人禁衛軍洪漢成各木一匹布一匹○僧軍植松二萬二千八百七十九株經界自草峯東麓逶迤至舊社壇下麓西池村下端舊舊鄕校北麓下端石磚峴外面道古山上谷外面監植御營廳別武士嘉善金禹鼎筒箇一部弓一張木一匹總攝僧正憲晢學前總攝僧嘉義獅馹各木布各一匹胡椒五升牌將僧嘉義月信等十三人各木一匹胡椒二升炊飰僧通政等煥等三人各木一匹僧軍八十八名各胡椒二升錢一兩○禿城別將植松五萬二千五百九十九株經界自台峰中峰至東南上下麓別將嘉善王道源筒箇一部木一疋監植都沈知將校折衝李珍馥帖加牌將嘉善金有彬等二人各木布一匹帽一立色吏趙仁純等四人各木一匹帽二立台峯監官嘉善林千擎山直韓碩範等二人各木一匹植木官隸五十五名各木一匹○內下橡實五十斗內營松子三十六斗齋室拾取橡三百七十五斗經界台峯中峯東南上下麓古西門內平原左右草峯東麓西池村石串老山項江洞中南山西北麓下端第三靑龍下端植木諸處園軍京軍僧軍播植聞慶胡桃六十斗四十五斗戊午十月齋室西邊平原處種植十五斗今番齋室洞口長栍後大王橋東邊種植分付嶺伯價本後實會減於聞慶地方官處後使之狀聞德源府李漢鳳栢子二十四株種植弘箭門外左右令本道各別施賞後狀聞事分付○西邊火巢定田分處廣州字內自初八日至十七日築垌二千三百步植松三千五百七十株柳三千五百七十五株橡實四石株數石數已入於都以上中園令李英紹趙學春各章服次差使員嘉義張世紈半熟馬帖一隻牌將知穀官崔命喆軍服次御校金禹鼎渠子御校陞差待窠陞實事分付禿將別將王道源壯勇衛出身李珍國安德恒竝軍服次植木監官盧大喆三升二匹別武士李千福御營本任通計金尙業鳥嶺別將差送禿城將校李珍馥木布各一匹總攝僧嘉義獅馹牌將僧通政性聰帖加京軍四十名各三升一匹未一匹京軍乎名各三升一匹園軍二十五名僧軍二十五名各木一疋園軍九十五名僧軍六十三名各米二斗代錢一兩禿城官隸十名各木一匹○米一百三十石九升園軍內營軍僧軍禿城官隸糧米又十二石外營取來六石十三斗二升園軍間數日點心米四石九斗僧軍間數日點心米七斗八升還送本府錢一千七百八十四兩九錢四分幕軍雇價及貿松李木價植木校卒糧料內下錢三百兩四十七兩六錢園軍賞錢八十八兩差使員植木軍賞錢三十四兩四錢四軍賞錢三十兩山城軍賞錢在一百兩都合埴松十四萬六千二百三十八株李一萬八百五十株檜六百二十八株柳八千六百六十五株栢二十四株橡實四百二十五斗松子三十六斗胡桃六十斗
정조 23년 · 강
遣禮房承旨詣皇壇奉審仍命皇朝人及忠臣子孫爲參班上來者下去時給糧料
정조 23년 · 목
敎曰禮房承旨馳詣奉室奉審壇上奉審壇外各處亦爲奉審而今日未能行禮皇朝人及忠臣子孫中如以鄕居者爲參班上來亦有下去者給糧料事分付該廳
정조 23년 · 강
禁衛大將申大顯以長陵植木數爻書啓命牌將及京軍陵軍分等施賞
정조 23년 · 목
大顯書啓以爲伏承聖敎進詣長陵與本陵令趙廷鉉參奉徐有齡都廳李顯宅局內補植諸處䀶同商確後臣則先爲復路就其緊要處各加董飭植松播種先爲了畢而節序尙早役丁不難故火巢內諸處一體播植紅箭門外御路左右邊沮洳之地竝爲疏濬五里木柳木間間移植而十餘萬株新植之箇箇無頉有未可知故此則隨頉補植爲許昨秋摘奸時執頉新舊斫痕以外風枯松雜木除屬齋所以備需用而其餘則竝皆斫伐從便區處補植諸處長廣步數及植木株數所入物力詳細區別開錄干後○自主峯至曲墻後長四百七十步廣四十步補植松木二萬九百三十株間間播種松子五斗橡實十九石十二斗後扽至垓子長三百步廣六十步補植松木一萬二千四百株間間播種松子八斗橡實十七石十斗來龍二麓長九十步廣六十步補植松木四干三百株間間播種松子三斗橡實七石三斗內靑龍肩胛主峯至長一百十步補植松木二萬四千四百株間間播植松子二斗橡實六石二斗岌嶪處補被莎草主峯內砂甬長一百三十步廣三十步補植松木九千二百株間間播種松子二斗橡實五石一斗岌嶪處補被莎草自外靑龍至垓子長二百三十步補植松木一萬一千九百株間間播種松子三斗橡實六石九斗外白虎中間諸麓長七百七十步補植松木二萬六千株間間播種松子十斗橡實二十八石十三斗自主峯外外白虎肩胛至長一百九十步廣一百三十步補植松木八千一百株間間播種松子三斗橡實四石六斗岌嶪處補被莎草外外白虎肩胛至笠帽峯下諸麓長六百六十步補植松木一萬七千株間間播種松子九斗橡實二十七石四斗紅箭門外御路左右邊水道疏濬自紅箭門至垓子此則兩邊俱是沮洳之地五里木三千二十二株柳木四百四十株檜木二千二百二十九株移植松木三千三百株檜木一千株橡實二十五石此則昨冬陵官所植者不入於今春植木實數中米三石七斗九升都廳一員牌將九人料米二十四石七斗二升陵軍一千二百二十四名料錢文四十一兩三錢五分都廳一員牌將九人饌價錢文七十四兩一錢四分京營元軍三百三十七名每名二錢二分式雇價錢文九百八十五兩七錢五分募軍三千九百四十三名每名二錢五分式雇價錢文七十七兩九錢八分役軍賞格及器械雜費下空石三百立自監營知委進排蟲枯木一千五百八株除屬齋所以備祭享時需用蟲枯木四千六百八十九株斫伐發賣價錢文二百三十一兩三錢二分以上松木十三萬七千五百三十株檜木三千二百二十九株柳木四百四十株五里木三千二十二株松子三石自備局卜定橡實一百四十八石內八十石自本官給價貿納六十八石自陵所備納蟲枯木六千一百九十七株空石三百立米二十八石一升錢文一千一百七十九兩二錢二分內發賣木價錢文二百三十一兩三錢二分除實九百四十七兩九錢敎以植木役事之告竣而株數夥然卿等董飭之效可嘉卿是卿家之人都廳亦以其家之人眼同句管於本陵樹藝之役在卿等必與幸更觀秋稙木當有下敎而牌將等爲先木二疋布一疋式京軍中效勞者抄出使役日子以本疋米斗分等賞給陵軍之效勞者抄出施賞後草記○禁衛營啓言植木牌將李東協等九人處各木二疋布一疋京軍李啓孫等二名處各木一益疋李千載等一十一名處各米三斗陵軍張成等九名處各布一疋金德彬等三十名處各米三斗金成辰等三十名處各米二斗分等施賞矣
정조 23년 · 강
命濟州牧還穀分留之法依狀請施行
정조 23년 · 목
備局啓言濟州近因連豐穀賤如土云故及此收聚儲之官庫以作不虞之備而儲穀數爻使之狀聞之意筵稟行會矣卽見該牧使曹命楫狀啓則以爲本島以關防重地初無軍糧之留意者已是邊情之疏虞本州各庫有五十同反利木遂年取殖者誠一痼弊甲寅牧使沈樂洙待豐作穀之意狀請蒙允矣今則年事稍稔民力少紓其中三十同輕價折定先備皮穀二千五百石戶庫工庫留在之物換取皮穀六百四十六石又以他條拮据者皮穀四百八十四石零甲寅舊還中隨便許納者皮穀二千三石零米九百九十五石零爲先儲留次次加備三邑賑庫司倉會付原還折米爲一萬七千六百二十三石零補民庫會外米五千四百八十二石零堅守半留之法而但以瘴濕之地穀有腐傷之慮次第改色用舊蓄新補民司倉穀折米九千七百三十五石零以盡分取耗賑倉折米一萬三千三百七十石零半留半分則巡還種糧綽綽有裕餘在半留折米及向所儲留之穀竝爲計之合米皮穀爲一萬三千四百三十二石零今方鳩聚材瓦內外倉舍亟期造成堅束藏置民無勤受之弊庫有恒留之穀請令廟堂稟旨分付矣今以時在穀數通計分留留爲一萬三千四百餘石分爲一萬六千四百餘石若能嚴其典守完其倉舍俾無腐傷與虛留之弊則雖値如干歉荒之歲可以有恃依此施行之意分付嗣後勤慢重溟雖曰香邈觀於奉頭其所立判反有易於陸邑以此意請一體嚴飭允之
정조 23년 · 강
三嘉幼學鄭應參疏陳農務賜批
정조 23년 · 목
疏略曰進言者必曰防洑鑿池又曰禁秧皆非也古人已防洑鑿池今無復着手處矣至於禁秧則南野之農全以秧者種年麥於畓待其成熟而稻故必以秧也今若禁秧則遂禁其年麥乎第南野之被災尤者以田少畓多也田宜百穀畓則稻而已田勤耘耔則天雖降旱無百穀俱失之理也畓値一歲之旱而齊呼飢然則田取百穀可乎畓取一穀可乎夫稻之爲穀其米如玉則實非庶民之所敢食也庶民雖糲飯不飢則幸也畓之本田也特命南野之民不當畓者還田當畓者置之畓而種稻以奉王稅田而種百穀爲庶民之食此外無他方略也水車隱窟之說人巧不如天作天作污下則可以畓平高則可以田崔原嵔陌但欲取稻而以仰爲畓每値天旱必致災也各種稻知付之說亦爲可笑稻雖有異種究其本則同都以水功而成之者人雖知付天若大旱則亦無得失而俱損不足取信如此或有請乾付種水付種者云此爲方略耶乾付水付非前所無海民多以此式爲農而雖乾付終得水然後乃登雖水付後値旱則亦被枯然只宜海畓不宜他野矣微細之民安敢厭惡食而捨田取畓其遭飢由自作之罪則實非殿下所深憂者而數年以來旱旣太甚其故未可知也昔成湯禱雨以六事自責其或有聖世之冤民冤事歟方今軍政散亂官吏弄奸民皆呼冤無乃是召旱歟吾東兩班爲極弊考諸薄藉採出四代無官者及冒錄幼學盡爲充軍使民不疊役黃口免籍白骨無徵則和氣回而可不旱歟方今倉粟悉蕩官吏盜竊分以虛穀納以實穀民之呼冤無乃是召旱歟此弊不革民國難支盡除元官吏竝充軍擇富民爲吏一年遞代則無此弊也天意回而可不旱歟夫至公者天或有罰惡而降旱歟方今倫常解怠禮敬幾廢天何不旱名分頹敗上下雜亂天何不旱奢侈盛行服食過濫天何不旱或置鄕遂之官而敎化之或置正俗之官而懲戢之使禮義更張名分復正奢侈盡革則天乃應和而可不旱歟方今遊食最多尼徒自稱有髮僧而鼓行念佛取人財物假優亦謂山臺黨而從市設戲貪人錢貨天應惡此其爲旱歟淸白或至於飢死孝烈多隱於遠外耄耋之隆多屈遐土四窮之民或有失所天應惡此其爲旱歟殖貨取利者遍多去本事末者極盛天應怒此其爲旱歟勸戒尼徒知歸敎化導引假優治本田畦尙淸白則必有欽慕之吏褒孝烈則必多修行之人爵老人問四窮則誇榮感寵含恩飽德塞冤債禁貪賈則假貸自易廉恥乃生天無所惡所惜所怒而可不旱歟古語曰狂夫之言聖人擇之雖如臣之言其或有補於至治乎批以勿防洑勿鑿池勿禁秧特於南野之民不當畓者還田當畓者置之畓而種稻困而種百穀云者爾言是矣然而都在牧民之官因勢利導若自朝廷別立條令知委則民之蚩蚩不知本意之在於務農反有眩於適從之弊諸條可見獻芹之誠下廟堂可以採用者草記採用
정조 23년 · 강
彥陽幼學全萬疏陳農務諸條賜批
정조 23년 · 목
疏略曰因天時資地利修人事爲農之本領與水功相土宜利農器爲農之先務則南北之宜不宜峽野之喜不喜注秧付種之利害烟茶火粟之便否此乃節目間事而我東雖小南北爲數千里風氣之不竝土性之㢠殊固其理也峽人之不喜野亦如野人之不喜峽惟在因其勢而利導之何必强其不能而責之乎注秧得失此最可商者也水根源源則水付可矣雖無水根土性柔細則乾付亦可矣而若其濕不沃旱不乾或土塊頑硬鍫犂不入水治則成旱治則不成者在在參半且此注秧非獨嬾農之爲蓋亦土品之使然禁其太過則可用法一切之禁臣不敢謂必爾也火粟之利亦大矣名山陊剝果有其慮而千百年流來之弊恐非一朝之可禁也所可痛禁者烟茶也欲禁其種必也先禁其吸不爾無益也若夫水功之要臣近見農民聚一村之力竝四隣之勞或合築小堤或各護田陂受山谷之行潦貯雨雪之流凘自秋及春牢閉不放如是者雖値早旱付種移秧敗者殊鮮而人性之勤慢不同里俗之習尙各異往往僅有而不能大行理須官長與知著爲令甲責其成效則此於水功亦不爲無助矣我東農器之不便蓋其安於姑息憚於剙開水車役車之類一人留心一人非笑此亦大弊亦自朝廷考之古方求之有識有可以制爲一部規模頒下郡邑使之試用則始雖黽勉終必靡然此則注措間一事耳今臣亦有一二繼進者言雖非農意爲農也天下萬事非勤不成而惟農爲甚民所以病於不勤者糴政軍政爲之祟也噫糶糴之許多奸弊究其本則不在多言一倉混置之穀多至千萬亂無條理故吏緣爲奸民受其弊欲捄其弊莫若面庫之爲得也而或曰邑中面面各置一庫云者行不得之事也臣竊以爲各於其邑仍奮倉舍就其中隨面數立壁隔間而間之闊狹視面大小容入該面所納不許越間推移而壁各書揭面各區以別之捧糴時令該面民自納于該庫分糶時亦如之而庫門之上下各設鎭鑰上鑰官上下鑰該面任次知只於捧分時開閉而必使該庫子該監色眼同封標不許無時犯手至若各營耗穀及官下雜役穀不得不以時出納者別立一庫則民穀與官用各有處所不相混雜面庫開閉別庫出納初不相礙民於是視官庫如私藏惟恐穀之不精石之不完自民爲詐之弊已除矣面任則各掌一庫各管一鑰精麤盈縮知無歸咎奸計自消矣監色庫子則通同看守門不得專其鑰穀不得近其手雖欲幻美計亦末由矣故曰面庫一設則不但民食其穀而利之亦可以已吏之逋懲官之貪何也夫吏逋固偸食之致而雖或未必偸食者穀多而未盡照檢文繁而不卽釐正者往往有之今則穀數有條項文簿亦分曉則不但偸食之無計設有偸食罪止於偸食之數決無轉輾逋負濫及於隣族之弊矣且令吏糶一依民糶捧納受食各於所居面庫而不得移易則此亦防奸之一道也世或有貪官汚吏那移反作者亦緣下吏慫慂和應而今則吏先洗手傀儡索絕萬目所覩井井有條之民穀忍能奪取而恣㗖乎人情決不如此則貪吏之風亦庶幾少衰矣以至廉吏之坐吏逋緣庫欠而罹於非辜者夫然後知免則法一立而民有可生之道吏免濫被之冤官無橫罹之患矣罷糶糴則已旣不可罷而欲捄目下末弊則恐無以易此法矣鄕邑各軍名色不爲不備而率多虛張丁額不爲不多而太半虛錄兵務精不務多古今通論也兵而不精多亦無用而況以無爲有則雖至千萬亦何益哉蓋自昇平日久兵制隳弛凡爲束伍等諸色一入其藉則輒至終身及其身後又有白骨徵布黃口薟丁害及子孫毒流鄰里之無限痼弊故人惟以逃免爲幸每當捧疤苟非駑孱單子無依者鮮有甘心受點至若禁御兩軍宿衛名號所重有在而同名爲軍亦人所賤故凡可合者擧皆百計逃竄所謂校院生徒鄕邑軍校卽一逋逃之淵藪也兩軍闕額無以充補所謂疲劣駑孱雖於束伍而不合者掇取苟充兩軍如此則束伍諸色雖欲苟充亦不可得其爲虛錄理固然矣易曰悅而使民民忘其勞使不以悅而以法束之其不去爲盜也幾希其必也悅而使民乎此非別作道理只因兩軍之名㫼以宿衛之重先使郡邑取其身手論其門閥另意擇定一依別隊都試賜科施賞而出身後差出禁御鄕哨官之名視同各邑千把總之例廩給任事每當番次使率番軍上京宿衛番朔滿後許參京軍門試才鄕軍則依例施賞賜科而鄕哨官則拔其優等以爲邊將階梯如是定制則向者彼民之投托額外不過恥惡軍名出於窮計而然今則軍名旣不恥惡而科第仕進賞賜之榮在此而不在彼則決將捨彼就此驅之不去矣此非悅而使民之道乎雖然臣於兩軍番次亦有所商量者兩軍額數未知本爲幾何而每番千名通計一年六番則當爲六千而往來遞番二朔爲斷更迭休力不至廢農立制本意豈不詳且盡哉而向所謂務精不務多之言正爲此軍設也夫使鄕軍一千宿留京師者務其多乎務其精乎旣務其精則又有加精之道六千之中又擇二千則是爲三分取一而精之又精者也以此二千分爲一年兩番則向爲六千之時宿留京師者不過一千今爲二千之後宿留京師者亦不減一千而今之精兵非比向之精兵也名實未虧而所恃於緩急者視前有加矣其餘退卒又爲還補於價布之役以補上納此非軍總之有失且以京軍門敎鍊之方論之番軍之二朔敎鍊與六朔敎鍊精麤生熟又當如何所可悶者只是半年離鄕有非朝家恤農之本意而顧此新得精兵無非富豪擇定之類則雖不宿留京師本自坐食游手之人雖終歲離家未必廢農二朔六朔不須較計而藉曰妨農前之六千妨農朔雖少而自手者也今之二千妨農朔雖多而游手者也此非偏苛之政而況宿衛關係最重者乎臣謂軍政捄弊之策無便於此者矣農政與軍糴之政實相參互利則俱利害則俱害臣所以先去二弊爲務農之本也批以爾疏所陳諸條不可以草草應旨言爾誠可嘉啓下廟堂論理粘啓
정조 23년 · 강
厚陵令金應麟疏陳農務民弊賜批
정조 23년 · 목
疏略曰諺曰大富在天小富在勤臣亦以此推之曰大豐在天小豐在勤勤是力農之本先修在我者以待天時而一國之內八道之中土性相殊農法各殊若或失其土宜變其習俗則大不可也人事修地利興則天之庶徵自行於其中降我以豐年也且以郭橐駝種樹之說反隅而觀之置其民於相忘之地而不煩不撓專意於農不見縣門而各安其業不知帝力而自足其食則勸農良策未必不在於此也今者農政綸音寔出於我殿下保民安民之至意而以鄕邑所見論之則雖周年屢豐魯饑不害而民不聊生者愈往愈甚諸路痼弊臣不敢知之而至於關西一道有難支之弊何者倉穀庫錢極其浩多而凡爲監色觀爲已物恣意犯手錦繡其衣服膏粱其飮食家室之美妻妾之奉極其僭濫少無忌憚者抑獨何哉固知我國以寬恕爲政本無逋負致辟之典而例有隣族徵捧之法故畢竟所負千萬其數則國穀不可不捧官錢不可不徵於是乎徵於隣徵於族而不問親疏不論遠近鞭朴之令急於星火牛馬田畓盡賣以納散而之四者十常八九嗟我農民獨何罪焉欲耕而無其田欲賈而失其資啼飢呼寒自底流亡者豈渠自犯之罪耶惟其逋負之輩推人塡壑恣意跳踉霜雪不能殺雷霆不能擊獨爲良民之害者莫此爲甚此弊不袪民不可保袪弊之道易於反手惟在於懲一而勵百也若以十斗爲贓三尺不貸使知其斷然不可犯則好生惡死人之常情雖賞之不竊而風聲所及聳動一世吏戢民安而痼弊永袪則力農足食亦是次第間事而時和歲豐從可驗矣批以欠逋之弊獨使無辜不干之民偏被者其可曰國有法乎嚴飭道伯期於痛革
정조 23년 · 강
命楊州儒生安聖鐸所陳農書册子左相招問後論理回啓
정조 23년 · 목
聖鐸農書略曰今日救瘼之策其本有七一曰務節儉管子曰觀衣服而侈儉之國可知侈之爲言不能節用而濫分之名也請自今市井無賴無敢着貂羊之皮閭巷庶民無敢被細錦之衣而良人之道袍中路之唐鞋家奴之笠子店漢之蕩巾一竝洞禁則侈靡之風庶可懲止而財用之力大有裨益矣二曰抑細利居貨行販亦是交易之一利則民之生理非所禁止而若其非緣於苟簡之致只出於優遊之計而及其販賣又不適用者勤於數畝可以謀三月之食力於數頃足以濟八口之家請自今遂細利者貌閱關市年紀丁壯可以力農者一竝洞禁使安畝畝則雖以壠斷之賤亦歸耕稼之化矣三曰禁牛松數年以來牛禁申嚴家家有特人人養犢一特之價幾如羊一犢之價幾如狗差過數年則村無借牛之民民無無牛之戶而病牛反作邑人之災致有舁擔之弊老牛莫試疱丁之術或傳埋置之說請自今病牛老牛之不堪用者査實許宰趁時立代至於松禁近來解弛百年養之一朝伐之在在濯濯若此不已則人無營室之材民無棺槨之具請自今禁松之令一如牛禁四曰勸水功引漑之方有六太上瀦防其次洑堰其次浚井其次水筒其次桔橰其次水車請自今其有瀦防之荒廢已久冒耕相續者申飭當該守令嚴立約束自其付近作者遂歲一浚至於築洑之處每於氷解之初自其洑下作者各出薪木遂歲修補若乃浚井云者是指無防無洑之地也無此數者然猶作畓者皆因泉脈也大井可澤數三斗落小井可澤一二斗落功小效大莫此爲要矣若乃水筒云者泉源在上勢宜流下而懸崖絕壑有難引來則斲木而空其心鱗次相續緣木而求水之謂也若乃桔橰云者水低畓高灌漑無路則以二木釵其頭而鼎其足斲木如土簣樣而柄其尾懸於釵頭而有若簛揚則從流上而逆行之謂也若乃水車者是亦桔橰之類而物役甚費一年輒壞此非勸民之方也右項六件外濱海之地防堰之功尤不可不勤申飭邑守遂歲種柳五曰課桑麻衣之所源其係尤重請自今無論上下貪富隨力栽植多種者賞以衣帛之典闕種者罰以不毛之布則不待十年可蔭五畝之宅六曰置社倉嗟我農夫終歲勤若上而供稅下而應役其外應責種種有之請自廟堂通曉各道各邑各里新設社倉而創法之初勿難而易從簡而略秋歛戶三斗租夏歛戶二斗麥類同私室之作稧而限三年如是自三年以後存本取利以供不虞之徭役則民無苟艱之弊而官無橫歛之患矣七曰飭鄕約此是規風俗勸農民之一大本也請遠採周人同井之義近取藍田呂氏之約以爲澄其流淸其源也夫烟茶爲物徒竊火食之名初無濟飢之實而挽近以來此弊成痼請自今土民之業烟茶者無過半日之耕而如又過半日耕自官權利於元稅之外則貪民有資生之路富民無濫種之患矣火粟之田雖使力農一田所收不足償種糧雇價而黃雲未集面任執稅苟有情債數日之耕或至一卜苟無情債一日之耕或過五卜情債之物幾入其半數民之食無幾耳請自今申命各道守令嚴飭屯監面任輩火粟之執稅必趁於黃熟之後而多不過三卜小不下一卜從後廉問察其情僞則吏息幻弄民無呼冤矣注秧與付種害二而利一付種則生穀少而注秧則生穀倍注秧則功力者半而付種則功力倍以付種之半功得注秧之倍利者無傷乎然而此言雨澤適中之時非指水旱通然之論也若歲旱乾則其害過倍初不如乾播之元不失手請自今無論崍野反畓乾畓之奉天直者趁時乾播則初無注秧之害而自有付種之利也大抵深耕易耨之法亶在於農器之利鈍及時不緩之政專係於農糧之有無請自今借器供械之事資牛資糧之規別飭洞里執綱勿論耕播移秧鋤耘收穫之節元主先作三日後一例泒及於貧殘無產之類其又多田力作穀有餘饒者買賣稱貸勿出他面他境只令推移貿販於一洞之內艱錢欲買之人不憂貿販之路無錢欲貸之人大益推移之道矣至若鄕約十條出入相友守望相助疾病相扶持德業相勸患難相救哀樂相問正名則規風俗鄕飮酒鄕射禮臣竊以謂農之本在於勤儉勤儉之本在於齊禮是以魯論有訓曰旣庶矣富之旣富矣且敎之伏願殿下以鄕約十條爲今日旣富且敎之道則八路幸甚敎曰此儒所陳間多可取文辭亦頗理到左相招問後論理草記回啓
정조 23년 · 강
政院以左議政李秉模弘濟院進去啓
정조 23년 · 목
政院啓言勅使到弘濟院領議政當爲進去而未差左議政李秉模進去矣
정조 23년 · 강
命西北別付料試射勅行後更稟
정조 23년 · 목
政院啓言西北別付料試射每年春季朔初一日取稟事曾有定式以何日爲之乎敎以待勅行後更稟
정조 23년 · 강
召見來待諸臣于重熙堂館伴鄭民始迎接都監堂上趙鎭寬兵曹正郞柳畊
정조 23년 · 강
命守宮承旨初四日馳詣元陵奉審摘奸局內諸陵一體奉審後書啓
정조 23년 · 강
遞訓鍊大將李敬懋以徐有大代之
정조 23년 · 목
備局啓言明日迎勅動駕時訓鍊大將當爲隨駕而大將李敬懋病狀尙劇勢難擧行云連爲懸頉有關國體該大將李敬懋請罷職敎以許遞○政院啓言因備局草記訓鍊大將李敬懋許遞事命下矣將兵之任不可一刻無總察之人何以爲之乎敎以前前大將徐有大爲訓將牌招傳授命召
정조 23년 · 강
遞左參贊尹師國以權裕代之口傳也仍命與刑曹判書金思穆牌招察任
정조 23년 · 목
備局啓言明日動駕時左右參贊當爲隨駕而左參贊尹師國在外不得備員尹師國左參贊之任今姑許遞其代請令該曹口傳差出以爲備員之地允之仍敎以待下批與未肅拜刑曹判書牌招察任○政院以刑曹判書金思穆再違召捧推考傳旨敎以傳旨勿施各別嚴飭卽爲出肅
정조 23년 · 강
遞承旨尹光顏以李勉兢代之前望也
정조 23년 · 강
命頒勅前諸道大邑之毋得迎勅行禮依大臣議著爲式
정조 23년 · 목
迎接都監啓言今番勅行時灣府及三道各處之迎勅儀節未免大不審此一款問于大臣草記仍爲謄關支勅諸道俾載謄錄事命下矣依傳敎發遣郞廳問議于大臣則左議政李秉模以爲頒勅前諸道大邑之迎勅書行禮果有私自行禮之失而謬例轉相循襲不知其爲非禮矣伏奉聖敎至正至當始覺意義之曉然臣無容他議云右議政沈煥之以爲迎勅儀節旣多釐正則灣府以上諸邑徑行不當行之謬例極爲非矣今此聖敎至正至當臣於僚相之議無容異同云大臣之意如此請上裁敎以依大臣議定式
정조 23년 · 강
迎接都監以勅使明日入京啓
정조 23년 · 목
該都監啓言卽接遠接使移文則勅使明日入京軍令以卯時書出矣
정조 23년 · 강
嚴飭禁軍別將禁軍陣毋得錯雜
정조 23년 · 목
承旨鄭尙愚啓言今日迎勅習儀時禁軍陣多有錯雜事極可駭當該禁軍別將所當重勘而本院請推之外無他可施之罰何以爲之乎敎以更觀明日當嚴處以此爲先嚴飭
정조 23년 · 강
命寒食節享各陵園熟手等施賞思陵永陵順康園熟手等令該寺懲治
정조 23년 · 목
敎以貞陵獻陵靖陵泰陵穆陵章陵明陵熟手各木一疋健元陵顯陵敬陵宣陵順陵溫陵禧陵孝陵長陵翼陵元陵昭寧園熟手各米三斗光陵昌陵徽陵崇陵懿陵弘陵綏吉園顯隆園熟手各米二斗恭陵惠陵熟手各米一斗思陵永陵順康園熟手等令該寺懲治
정조 23년 · 강
命支勅銀子以丁銀依前折給
정조 23년 · 목
戶曹判書趙鎭寬啓言大臣頃以支勅銀子無論天銀地銀計其成數贈給事有所陳奏矣若屬公家之贈給條則以土產用之雖其成數或有參差受之者當無異辭而外此物種之折價者則諸般廛人每與彼此譯舌輩輒多爭價低仰之患故各儲丁銀待之久矣若以丁銀則成數一定自無爭端故也今若捨此而改貿則所欲除弊者不無目下之難便姑使其所備丁銀請依前折給從之
정조 23년 · 강
戶曹迎接都監以勅行贈給物種啓
정조 23년 · 목
戶曹別單勅使都給禮單正使一員銀子二百五十兩白綿紬二同白苧布三十疋白木綿二同豹皮五令水獺皮十五令鹿皮四張靑黍皮八張大紙二十五卷小紙五十券順刀一柄彩花席十張銀粧刀五柄被褥一部靴韈一雙鞍馬一匹空馬一匹副使一員銀子二百兩白綿紬二同白苧布三十疋白木綿二同豹皮五令水獺皮十五令鹿皮四張靑黍皮八張大紙二十五卷小紙五十卷順刀一柄彩花席十張銀粧刀五柄被褥一部靴韈一雙鞍馬一匹空馬一匹大通官三員依一等例各銀子五十兩白綿紬二十疋白木綿一同小紙四十卷被褥一部次通官二員依二等例各銀子三十兩白綿紬十三疋白木綿四十疋小紙四十卷被褥一部頭目十九人依三等例各銀子二十兩白綿紬二十疋白木綿一同小紙六十卷被褥一部○例贈勅使二員各小匣枝三一千匣浮椒三斗三尺帒一件乾薑二斗二尺帒一件雀舌十斗十尺帒一件以上本曹淸蜜一石栢子一石以上兩西紫的廣多繪一條藍廣多繪一條靑鞘大銀粧刀一柄玳瑁大銀粧刀一柄大通官三員各玳瑁大銀粧刀一柄藍廣多繪一條以上尙方○勅使以下都求請勅使二員各大匣草四十匣藥蔘一斤九味淸三十丸淸心元三十丸東醫寶鑑三秩四幅袱三件六油芚五番髢髮一丹甘藿二十斤四幅袱一件倭牛皮五張螺鈿烟竹五十箇別油扇三十五柄色扇三十柄牛黃一部有紋月乃六部靑黍皮三十張黃筆五十柄眞墨五同大全鰒五貼四幅袱二件大文魚五尾中乾杮十五貼倭菱花十軸大通官三員各白綿紙八塊大匣草五十匣彩花席二十張紫的鄕織一疋藍鄕織一疋紫的綿紬二十疋藍綿紬二十疋草綠綿紬二十疋白細木二十疋生細木二十疋白苧布二十疋生細布二十疋鄕長劍二柄倭牛皮十張藥蔘一斤山攋皮八十令東醫寶鑑二秼四幅袱二件大鹿皮五張淸心元五十丸九味淸五十丸牛黃一部六油芚十番月乃六部靑黍皮五十張螺鈿烟竹一百箇黃筆五十柄眞墨五同別油扇五十柄色扇五十柄大文魚五尾白大口魚十尾大全鰒五貼四幅袱二件中全鰒五貼四幅袱一件紅蛤二斗三尺帒一件乾薑一斗二尺帒一件倭菱花十軸豹皮一百令乾柨十五貼甘藿二十斤四幅袱一件次通官二員各白綿紬七塊山攋皮五十令此糸的綿紬十疋藍綿紬十疋草綠綿紬十疋白苧布十疋白細布十疋白細木十疋生細木十疋倭牛皮三張鹿皮二張月乃三部乾杮五貼倭菱花六軸大全鰒二貼四幅袱一件大文魚五尾靑黍皮二十張僧頭扇二十柄漆色扇三十柄紅蛤三斗三尺帒一件螺鈿烟竹三十箇六油芚四番大匣草四十匣東醫寶鑑一秼四幅袱一件彩花席十張浮椒一斗二尺帒一件乾薑一斗二尺帒一件淸心元三十九○勅使二員別贈各銀酒盒一坐銀大鉢一坐銀中鉢一坐銀大貼一坐長劍一柄別造銀烟竹二箇靑黍皮三十張水獺皮十令油扇三十柄大樻枝三五匣白綿紙一百卷○通官等密贈一大通官地銀五百兩加二百兩加一百兩二大通官地銀五百兩加二百兩加一百兩別大通官地銀四百兩加二百兩加一百兩一次通官地銀二百兩加一百兩二次通官地銀二百兩加一百兩已上地銀二千九百兩○迎接都監別單勅使以下別求請正使大圓漆朴二部五合烟竿十箇烟包二十箇小圓扇十箇大別扇二把馬鐙二部副使畵甫兒二箇畵楪匙六箇一大通官屛風四坐斜笠三件二大通官別大通官各屛風三坐斜笠二件一次通官二次通官各屛風二坐斜笠一件○大通官贈給數爻京畿別大通官一員監營天銀四十兩銀烟竹一箇樻枝三三十匣白木三疋各邑各樣物種折銀二十兩各驛天銀七十兩三等一人各邑各樣物種折銀六兩八錢已上天銀一百三十六兩八錢開城府別大通官一員各樣物種折價丁銀三百七十四兩七錢七分白給天銀四百兩代丁銀五百兩合丁銀八百七十四兩七錢七分各樣器皿鐵重一百二十斤四兩五錢三等一人各樣物種折價丁銀五十兩八錢六分已上丁銀九百二十七兩三錢二分黃海道別大通官一員監營各種折價丁銀四百六十六而四錢兵營各種折價丁銀三百六十五兩一錢各邑例贈各種折價丁銀三十六兩四錢求請各種折價丁銀三百八十一兩六分五釐三等一人各種折價丁銀十一兩六錢二分求請各種折價丁銀二百十二兩七錢一分合元贈給一千四百七十三兩二錢九分五釐監營兵營別贈丁銀六十二兩五錢監營兵營添稱丁銀一百一兩七錢七分兵營面情丁銀十六而四錢三分已上丁銀一千六百五十三兩九錢九分五釐平安道別大通官一員銀一千兩該道牒報內依丙午勅以一千兩磨鍊而頭目一人所給在一千兩中
정조 23년 · 강
行藥院入診于誠正閣都提調李秉模提調金文淳副提調李晩秀
정조 23년 · 강
太廟春展謁命以念後擇吉
정조 23년 · 목
禮曹以太廟春展謁取稟敎以以念後擇吉永禧殿展謁取稟敎以廟謁日當同爲行禮以此知悉景慕宮展謁取稟敎以廟謁後更稟毓祥宮展拜取稟敎以宮謁後更稟
정조 23년 · 강
命咸興永興本宮衣幣香燭親傳時齋宿處所以摛文院爲之
정조 23년 · 목
內閣啓言今二十二日咸興永興兩本宮衣幣香燭親臨封裹及親傳時齋宿處所以何處爲之乎敎以摛文院爲之○敎曰再明日咸興永興本宮衣幣香燭親傳時明日齋宿處所已有下敎出宮門路萬寧門爲之先詣眞殿行禮後出宮該房知悉
정조 23년 · 강
遞承旨金翰東以沈象奎代之前望也
정조 23년 · 강
遞都總管蔡弘履李膺擧副總管李鎭復李章漢
정조 23년 · 목
因寶劍望筒敎以懸頉人竝許遞明日政差出待下批牌招察任
정조 23년 · 목
監司曺允大啓本金川郡守洪秉德誠切愛民威欠束吏載寧郡守宋欽書流謗非眞避事宜警遂安郡守南涑宜思補過姑不苛評免山縣監崔粹絅做治固善損體難恕竝中○兵使鄭學耕啓本位羅萬戶韓昌均謗豈盡信益勉束下文山萬戶李邦九禁斫何弛姑觀來頭竝中首陽別將金振輝典守不嚴繕修又忽下○政院啓言卽見黃海監司曺允大去秋冬等褒貶啓本則守令無一人居下殊無嚴明殿最之意該道臣請推考允之又啓言卽見黃海水使申大偀去秋冬等褒貶啓本則邊將無一人居中居下殊無嚴明殿最之意該帥臣請推考充之○兵曹啓言折見黃海兵使鄭學耕水使申大偀去戊午年秋冬等褒貶啓本則位羅萬戶韓昌均以謗豈盡信益勉束下爲目文山萬戶李邦九以禁斫何弛姑觀來頭爲目則宜置下考而置諸中考吾又浦僉使劉宗瑞以益勉剛克爲目助泥浦萬戶崔大雄以査或欠詳爲目則宜置中考而置諸上考殊無嚴明殿最之意該帥臣推考警責位羅萬戶韓昌均文山萬戶李邦九竝下考施行吾又浦僉使劉宗瑞助泥浦萬戶崔大雄竝中考施行而崔大雄則前已居中其不職可知請依例罷黜允之敎以其代明日政差出
정조 23년 · 강
命永達萬戶金鼎規罷黜分揀
정조 23년 · 목
北兵使李潤謙狀啓以爲永達萬戶金鼎規正月二十七日辭朝前月二十五日始爲到任特敎嚴飭之下中路遲留極爲無嚴依兵曹關辭爲先罷黜自臣營捉來決棍十度該堡充軍其代令該曹卽速差出下送敎以不可一爲一否今番則充軍罷黜分揀加棍懲勵事回諭
정조 23년 · 강
賑恤廳以皇朝人及忠臣子孫還鄕者行資分給啓
정조 23년 · 목
該廳啓言皇朝人及忠臣子孫中下鄕之人可以給糧者成册修報之意知委漢城府矣卽接該府所報以十九人報來故依成册連山幼學尹彥鎭尼城幼學尹光奎海美幼學洪秉鐸大興幼學李相瑀各糧資米二斗錢一兩金川幼學洪道泳豐德幼學兪德煥各糧資米二斗江華幼學黃遴富平幼學李得完閑良南正華生員南正輿幼學南▣南賮南明壽南玄壽始興幼學李相玉抱川幼學許▣李震欽通津幼學閔吉鉉閔喆鉉各糧資米一斗分給
정조 23년 · 강
命諸道農民中有疾病喪患者使其隣里同力毋使廢農仍飭華城府種桑之方
정조 23년 · 목
備邊司啓言北部庶民李必忠所陳册子有草記之命矣取見其册子則其一農民之所仰哺者專靠於還上而近來以皮穀爲名者一入官倉之後吏奴輩恣意換出糠粃苟充窮民受出幾盡空穀而捧上則簸之無糠然後始許捧納自今爲始皮穀爲名一竝革罷令有司之臣較定一斗所出而從輕磨鍊依分給斗數以米換捧則農民饁餉之資庶幾革有名無實之弊事也空穀之弊誠如所陳而若論換出之奸竇米皮無間及夫備納之時則米還所費尤有倍焉故農民之願反在皮還不在米還一竝換米之論有難輕議其一顧今烟草處處熾盛良田美土多入其中使無限生穀之地歸之稂莠之域是豈重農之意自今爲始凡田土之載在量內者不許種草而至若量外田一竝許之事也量內之不許種草量外之一竝許種言固似矣而除非良田本不宜種通同禁之則可也而不爲設禁欲定量外量內則其爲民弊將不可勝言今姑置之其一陳荒之田許民耕食而限以五年後徵稅事也許其降續限年兌稅試之嶺南已有年矣見其成效然後遍行諸道恐未爲晩其一夏耘秧穫之時官或役使吏或侵漁竟未免失時令道臣另加關飭如或役使狀聞論罪令郡邑各於面里置一缸筒吏隸侵漁書名投之逐月取考摘發科罪事也近來營邑事多懈弛而至於無端役民恐不至於擅行各面里置筒云云古雖有行之者此非朝家所可導而試之之事其一防禁移秧隨其雨澤鱗次付種一切貯水則決無晩時之歎事也以此爲言者非不多矣而設法禁之終多掣礙置之其一農民之或罹疾病或遭喪慽不能自濟者使農民八家作井而以其老農一夫定爲井長糾察勤慢自斷懲勵而井內若有疾病喪慽者七家同力共治則不至廢農事也雖在常年凡有疾病喪患隣里之同心運力不使廢農實是敦俗重本之美政而至於今年瘡痍甫起尤所當念然鄕井之制未立則一朝責之以八家作井之法勢有所不行一遵前後飭敎各其守令身爲田畯躬行原野以勸以諭有始有終則不歸空言庶有實效以此分付諸道而此乃廟堂所欲提奏而未及提奏者萬一營邑認以循例行會一番覽過而止則是豈仰體邇言必察之聖意哉別爲措辭嚴飭其一爲民生業者蠶農與田農蠶農之不能廣治者職由於蠶食之不贍也華城一府勿問山野廣詢樹桑之方多定差員牌長各掌面里一切廣植則不出數年蠶食有餘然則民樂其業戶口日倍成一大都會事也種桑之利於民何土不然而都會之地其效尤倍曾聞本府已多栽種而種桑之法莫如種葚初頭所見雖似杳然畢竟抽茁此最爲良請分付守臣無論此法彼方着意擧行俾有蔚然之效允之
정조 23년 · 강
命卒判府事蔡濟恭葬日遣閣臣致祭
정조 23년 · 목
敎曰原任提學蔡判府事祭文書下葬日遣閣臣設行
정조 23년 · 강
藥院陳啓請寢摛院齋宿之命賜批不許
정조 23년 · 목
藥院口啓略曰今日摛文院齋宿之命乃在於多日靜攝之餘慶幸之中憂慮亦切見今好兩滂沱雖是淸禁之內移次勞動萬萬焦悶乞寢成命批以春謁尙未爲之而今朔內明日與廾七日外皆値齋日欲待晴候更當下敎而摛院齋宿處所卽萬寧門外咫尺之地與便殿同何可不爲乎
정조 23년 · 강
玉堂聯箚請寢齋宿之命賜批不許副校理李貞運副修撰尹益烈
정조 23년 · 목
箚略日多日靜攝之餘玉候尙未康復今此兩本宮衣幣親傳之命寔出於我聖上追遠之孝思而第今雨勢如注日候陰寒此時移次齋宿有妨於大聖人節宣之方伏願特寢成命焉批以豈可不親傳乎
정조 23년 · 강
詣璿源殿展拜仍詣摛文院齋宿
정조 23년 · 목
具翼善冠袞龍袍出萬寧門乘輿詣內閣
정조 23년 · 강
判下太廟展謁時隨駕軍兵
정조 23년 · 목
敎曰春展謁日子當觀勢下敎而隨駕軍兵訓局步軍六哨御營鄕軍三哨爲先後廂馬兵與入直三哨訓將都領隨駕挾輦軍一百名槍劍軍三十名爲之禁軍與入直三番隨駕留營留陣扈衛軍官有廳軍隨駕置之事分付
정조 23년 · 강
判尹李鼎運上疏引義仍陳父病乞遞賜批
정조 23년 · 목
疏略曰臣自奉非常之敎夜而忘寢晝而廢食飮泣徊徨如不欲生臣曾忝邇列仰窺睿學竊自幸生逢堯舜之君矣虞書曰四罪而天下服假使舜朝殛而夕宥虞史書之殿下讀至此將以舜爲何如主耶又伏見昨下傳敎曰有四亭八當金秤稱出來之義理大聖人所作爲固非小人之腹所敢測而義理者一而已外此而有何別般義理可以服群心而詔來世也我殿下視朝廷如無人絲綸一出作爲義理以爲輿論可以遏之私恩可以伸之滿庭齊籲徒歸空言至使大僚告退沫飮之誠小大何殊臣進不能力回天聽退不敢晏居職次詞訟之地廢衙有日況臣之老父才經輪疾眞元凛綴臣方左右扶將不忍離捨乞削臣所帶之職仍治臣瘝曠之罪批以卿其勿辭先隨駕後救護
정조 23년 · 강
賜兩司疏批掌令玄重祚鄭澣持平李東宇南惠寬正言尹㴠李敬參
정조 23년 · 목
先是重祚等陳疏略曰臣等目見非常之過擧驚遑憂迫半日筵席之爭難徹夜閤門之呼籲是豈臣等之所樂爲哉誠以義理倫綱之關係至重有不容一刻玩愒而然也及伏承所下傳敎以方在靜攝中爲諭而使之退待於展謁之後臣等不得已相率退去聚首以俟而第伏念秉義爭執之大僚或逬出城外或胥命金吾上下之情志未孚群情之駭惑轉甚嗚呼此何擧也伏乞亟收大僚譴罷之命竝與胥命之大臣而一體敦諭先爲勉出於本事句當之前以先聖德以定民志焉王府所在之文案卽關和重典也丹書鐵案昭垂千古執法之臣職在典司雖以人主之尊威有不得低仰與奪於其間而今也不然嚴命一下惟恐趨承之不及至使一吏袖呈於喉院古今天下寧有是耶莫重之典章因此而壞了莫嚴之懲討由是而蕩然臣等謂當該金吾堂上施以投竄之典宜矣今日三司之臣雖伏承退待之命傳敎未收還之前無日非伏閤之時也固當沫血飮泣積誠恭俟而修撰韓用鐸忽於此時稱以有事先壠投疏徑歸事之寒心莫此爲甚臣等謂修撰韓用鐸爲先刊削以爲懲討不誠者之戒焉至是批以所陳俱未必然矣
정조 23년 · 강
遞左參贊趙尙鎭刑曹判書金思穆工曹判書申思運戶曹參判金履翼副總管李義弼
정조 23년 · 목
敎曰左參贊及六曹堂上在外人竝許遞今日政差出待下批牌招察任○敎曰副總管李義弼許遞今日政差出
정조 23년 · 강
遞承旨金熙朝以尹光普代之尋遞以宋銓代之竝前望也
정조 23년 · 목
政院啓言今日齋宿時承旨當爲備員而左承旨金熙朝奉命出去無以備員何以爲之敎以許遞令該曹口傳付軍職其代前望單子入之待下批牌招○光普在外也
정조 23년 · 강
有政吏曹參判徐龍輔參議李翊模兵曹判書金文淳進
정조 23년 · 목
以尹序東爲副應敎閔命爀爲校理金載瓚爲左參贊李秉鼎爲刑曹判書鄭民始爲工曹判書李勉兢爲戶曹參判南公轍爲禮曹參判鄭大容爲兵曹參判䕓廷夏爲知事金翊休宋鍈爲都總管鄭東愼李鼎揆鄭煥猷鄭觀來爲副總管
정조 23년 · 목
以金祖淳爲禮曹參議宋煥箕爲知敦寧
정조 23년 · 강
遞刑曹判書李秉鼎
정조 23년 · 목
政院啓言刑曹判書李秉鼎特敎申飭之下謂有情勢來詣朝房屢度催促終不承膺事體未安請推考敎以許遞今日政差代待下批牌招
정조 23년 · 목
以李致中爲刑曹判書
정조 23년 · 강
遞副總管鄭東愼鄭煥猷李鼎揆以趙尙鎭李家煥爲都總管徐有和爲副總管竝前望也
정조 23년 · 목
敎以在外及未肅拜總管許遞前望單子入之待下批牌招察任
정조 23년 · 강
命明日兩本宮衣幣香燭親傳後詣太廟展謁
정조 23년 · 목
禮曹以太廟春展謁吉日推擇啓敎以明日兩本官衣幣香燭親傳後詣太廟展謁仍詣南殿行禮而時刻則親傳後出宮以此知悉
정조 23년 · 강
命敦寧主簿李興白他司相換
정조 23년 · 목
敦寧府啓言北漢山城奉安御牒譜册奉審曝曬等節每年三月九月府郞廳進去而本府判官權尙禧未肅拜過限主簿李興白無敦寧呈旬直長金在三洪赫俱有身病參奉朴尙榮入直無以推移曝曬判官禮尙禧過限之代請令該曹口傳差出俾爲擧行之地充之敎以主簿李興白特除之人也他司相換
정조 23년 · 강
命湖南所在常賑米二萬石移錄於均廳補還穀
정조 23년 · 목
宣惠廳堂上鄭民始啓言湖南所在壯勇營貿米二萬石會錄於均廳補還穀每年取耗三千石以爲需用之資而補還穀元數不過千餘石且有各年停退而耗條如例取用元穀漸縮事甚悶然不可無變通請以該道所在常賑米二萬石移錄補還穀其代則道內船儲米停退者爲二萬餘石其中二萬石屬之常賑以爲從速還捧充補之地耗條三千石中一千石會錄者姑置之待元穀有裕依前會錄從之
정조 23년 · 강
命各司印朱所用馬鬣平市署進排者自今革罷
정조 23년 · 목
平市署提調鄭民始啓言各司印朱所用馬鬣例自平市署使馬廛人責納而覓取之際不論公私馬勒割其鬣而亦不無憑藉之弊非但有關事面而已鬪閧呼訴之端不勝其紛紜雖無馬鬣亦多有代用者請此後平市署進排永爲革罷從之
정조 23년 · 목
承旨兪漢寧啓言獄案査啓自有期限而慶尙道盈德縣殺獄罪人金得孫獄事行査過限已久尙不修啓事甚未安該道道臣推考使之斯速擧行之意請分付從之
정조 23년 · 강
敍前檢書官柳得恭
정조 23년 · 목
直提學李晩秀啓言明日親臨封裹時差備閣屬官數少無以分排而前檢書官柳得恭方在罷職中請使權着冠帶以爲擧行之地敎以敍用
정조 23년 · 강
御摛文院親傳咸興永興兩本宮衣幣香燭仍詣
정조 23년 · 강
太廟永禧殿展拜
정조 23년 · 목
具翼善冠袞龍袍西向立親奉衣幣香燭傳于京畿監司李在學奉于彩輿仍出院門袛送少頃乘輦出敦化門至宗廟門外降輦乘輿入宗廟門至齋室門外降輿入齋室改具冕服出齋室詣版位行禮陞詣廟內奉審仍詣永寧殿行禮陞詣殿內奉審訖還八齋室改具翼善冠袞龍袍出齋室乘輿出宗廟門外降輿乘輦由鍾街詣永禧殿至紅箭門外降輦乘輿入殿大門至齋室門外降輿入齋室改具冕服出齋室詣版位行禮陞詣殿內奉審訖還入齋室改具翼善冠袞龍袍出齋室門外乘輿出殿大門到紅箭門外降輿乘輦至鍾街詢瘼於貢市人等由敦化門入協陽門還內
정조 23년 · 강
命貢人等減分只限今年卽爲復貢仍飭貢市民等弊瘼判下者令廟堂稟處其中門外米廛內司債錢一千一百兩明禮宮債錢六百兩御營廳貿米三百石一竝蕩減
정조 23년 · 목
敎曰今予夙宵一心惟在奉先爲民春謁今日始行禮周旋出戶少伸展省之誠而還至通衢召問貢市人弊瘼初意則夜雨雖是喜雨通宵霡霂道路泥濘詢瘼欲於數日後爲之雨與晴叶望駐輦見渠等旣見之若不以一分實惠霑及渠等予心當愧乎否乎御極廿餘年一事半事無便民足民之可言每對都民背汗先沾衣膚今雖召見特前例板外面文具尤豈不靦然乎所可幸者挾路觀光者皆帶蘇旺之容此最萬幸多般思之別無可施之惠夜於齋所過有念及於減分事收租爲八九萬石內外則例以減分草記先朝各年已例卽然而冬春穀價猶不過踊之故特加軫念只減十五分一猶不若不爲以此心常耿耿減分只限今年須卽復貢之意已有下敎於渠等者令廟堂分付惠廳依下敎擧行市民等弊瘼亦有措辭判下者下廟堂郞爲草記稟處○供上紙貢人等所懷以爲供上紙乃是各殿宮逐朔供上之需而例以丁銀代納矣丁銀本非土產近來絕種莫重供上易致闕供之境雖以他貢言之供上之物若値絕貴之時從便代封已多其例請以丁銀天銀從便貿取互相備納繕工監鴨島契貢人等所懷以爲癸未大水以後島地年年浦落今至半島正薍貿用穀草代納比前十倍數三十年來加用至於累百萬束負債至於累萬金且年前兩長木契自戶曹酌定都下以爲支保之道而本貢則不爲擧論蓋伊時本貢稱冤專在於加用上下代土區劃故未及暇論今則獨爲見漏於都下尤豈不萬萬冤鬱乎三事一未蒙處決乞賜變通義盈庫黃蜜契貢人等所懷以爲近來連値蜂歉貿蠟一疑勢難成樣之中受價每斤價爲一兩八錢而市直幾至二兩落本難支之狀已無可論第有公私兩便之道本貢所負遺在以奮遺在分錄次次計減或增價變通乞蒙指一處分兵曹祭享軍契貢人等所懷以爲元貢應進排外其所爲弊專在於別役受價各年別役所受少則爲四五千兩多則七八千兩或爲萬餘兩而皆以情費之消瀜名存實無落本太多轉益蕩殘此乃百貢所無之弊也兵曹所屬軍契有三焉一則營繕軍契而別役價以戶料兵布作等上下一則紫門軍契而別役價亦依營繕例作等上下一則卽祭享軍契而獨未蒙一視之澤乞依兩軍契例作等上下持賜處分敎以以上諸貢人陳瘼左相與該堂爛商從長草記○門外米廛市民等所懷以爲本廛各營門諸宮家債用之物乃至萬餘金而守禦廳貿米三千石內未納零米爲九百石內需司債錢以一分邊所用爲一千五百兩內零錢爲一千一百兩及發賣米價二千九百三十六兩合爲四千三十六兩明禮宮債錢一千兩內未納零數爲六百兩御營廳貿米五百石內未納零米亦爲三百石則所負米合爲一千二百石錢合爲四千六百三十六兩各處債路一時竝起宮家之笞罰營門之棍治無日無之莫重官債焉敢漫漶而廛中一朔所收僅爲百餘金毋論宮債營納每朔各百兩次次備納事乞賜酌定敎以內司明禮宮債錢一竝蕩減守禦廳貿米內司發賣米更爲詳問於渠等限年從便分捧御營廳貿米其數零星亦爲蕩減守禦廳貿米事問于前使在京者草記而如是下敎之後若有推捉侵困之弊往訴廟堂使之隨聞嚴禁俾有詢瘼之實效○三米廛市民等所懷以爲市價高下專在於沿江貿穀之入市與否而江民多有行賣於外方穀貴處則市上無穀矣自前渠等爲防江米外出之弊時出江上禁其貿積之還出外方新貿之到泊卸下計石數而捧一分稅三廛均分矣數年前江民欺瞞廟堂以罷三米廛收稅之規從此不得近跡於沿江江民輩行賣外方之習恣行無忌而且雜穀則爲禁外出仍前收稅至於米穀則任開外出之路豈不冤痛願如前相關於江商而依例收稅敎以左相與該堂商確從長決給後草記○內外魚物廛眞絲廛雜鐵廛綿花廛長木廛鉢里廛內外匙廛樺皮廛衣廛烟竹廛烟草廛雉雞廛淸蜜廛鞋廛簇頭里廛內貰器廛市民等所懷以爲一自通共以來市民日就蕭條乞依前禁亂廛俾保安業事敎以以上市民等所訴不問可知爲痼弊而故相筵奏擧條批答亦不許以設法禁止而其後便成法禁與故相在世時有異其在待大臣之道不可輕許大抵民情與事勢廟堂之臣各別商確稟處○隅廛女市民等原情以爲隅廛之號剙在國初雖曰女子其所應役之浩繁進排之夥多不啻倍蓰於男人之百各廛也一自通共之後束手先業無以奉役伏乞蕩滌徭役依奮復業事謹此列錄○年例進排記外水剌時逐日進排內醫院冬瓜仁山査麥芽煎藥大棗自外水剌至此廿二字抹下敎以非所可論永罷議政府宗親府煎藥大棗耆老所九月誕日進上冬至正朝寒食三日秋夕別進上記大內別貿易各種內需司各種無限進排護產廳護產廳三字抹下吉禮都監各種無限進排隅板亦爲無限進排自隅板至此八字抹下勅使時無限別進排進饌時及進宴時禮賓內贍內資隨所入進排隅板亦爲隨入進排自禮賓至此十九字抹下宗簿寺都總府司饔院忠勳府中樞府敦寧府敦寧府三字抹下儀賓府宗親府宗親府三字抹下耆老所議政府進宴時大棗胡桃黃栗乧粥乾葡萄杮屑赴役記內殿漏局內人襦衣縫造自內殿漏局至此十字抹下敎以永罷司僕輦輿玉轎修補縫造自司僕至此十字抹下敎以尙衣院工曹針線婢代用戶曹別例房縫造無時無限繕工監縫造各樣都監無限縫造工曹軍器寺繕工監幸行時陵寢無時動駕時隨處修理東南廟修補時冬至使別使方物封裹議政府敦寧府敦寧府三字抹下備邊司儀賓府承政院宗親府奎章閣奎章閣三字抹下弘文館尙衣院都總府司饔院典設司藝文館吏曹長生殿掌樂院各司無時無限縫造工曹以下條件敎以此條甚無義抹下外用處査實除役闕門社稷宗廟永禧殿景慕宮景福宮騎兵軍襦衣縫造親鞫待令推鞫待令敎以尤異於男人之廛甚可矜也抹下條件爲先永罷通共一款當在稟處中此原情令廟堂踏印給該廛以爲遵行之地
정조 23년 · 강
景慕宮展拜命以一兩日內待下敎擧行
정조 23년 · 목
敎曰春謁之尙未爲之以待廟謁也廟謁今已禮成自有月覲之禮一兩日內由逌瞻門展拜當兼行春謁用月覲之禮則齋日展拜亦無不可以此分付該曹日子待下敎而展拜服色亦用每月展拜例當以袞袍爲之以此磨鍊儀注事一體分付
정조 23년 · 강
顯隆園丁字閣壁土有頉處命華留從便塗補萬年堤疏築勤慢依東五陵奉審例狀啓中措語事著爲式
정조 23년 · 목
水原留守徐有隣狀啓以爲臣於本月二十一日顯隆園園上丁字閣奉審碑閣以下一體奉審後有頉處告由修改從便修改謹爲區別開錄于左○丁字閣殿內神門東邊道里上壁土一尺許中間罅坼當爲告由修改紅箭門外第二橋西邊第二駕石中折當爲從便修改敎以壁土剝落處不必告由園租之設庫收置正爲此等修改依定式從便塗補而土王節過後當擇吉下送待傳令之從內營頒示擧行萬年堤疏築勤慢亦依東五陵奉審例狀啓中措語之意亦爲定式事回諭守臣
정조 23년 · 목
副校理李貞運修撰金履載副修撰朴崙壽尹益烈等朝者陳箚請寢太廟南殿展拜之命還宮後賜批以知時之雨如期而晴展省禮成甚幸甚幸
정조 23년 · 강
命廣通橋邊鳴錚人等許捧所訴
정조 23년 · 목
政院啓言卽者考喧都事來言今日動駕時駕側鳴錚人唐津韓師殷醴泉金重得等二人移送秋曹云矣○刑曹啓言凡城內動駕時擊錚通雲橋惠政橋把子橋三處外一竝勿施事曾有定式而韓師殷金重得兩人擊錚皆在廣通橋川邊則俱是定式之外請勿施敎以三橋指大路通衢之謂也廣通橋亦然此則許捧
정조 23년 · 강
命洪川儒生李光漢所陳册子中諸條令廟堂逐條稟覆高城儒生權炫所陳諸條中海弊事嚴飭該道期於査治闢土地事令道臣從便顧助歙谷儒生趙之榮鄭致一表憲正等所陳中大同負持之弊結役爲害之端分付道伯以爲方便之地高城儒生盧再煌所陳中六件令廟堂看詳知委於道伯
정조 23년 · 강
命供上紙貢人丁銀天銀從便備納事酌定星品俾無後弊鴨島契貢人加用及都下事黃蜜契貢人遺在分錄及增價變通事待戶判上來草記祭享軍契貢人別役作等上下事令兵判決給
정조 23년 · 목
備局啓言供上紙貢人丁銀與天銀從便備納事近來丁銀之告乏不待渠等之言而可以知之無論丁銀與天銀隨其所有而備納則似爲便順依此定式繕工監鴨島契貢人代土劃給加用上下及依長木契例酌定都下事代土劃給姑無可論積年加用量宜劃給之意每年詢瘼回啓時申飭該曹而今此稱冤又在見漏於長木契都下之時許與不許間所當指一仰請而該堂適在外都下便否有難遽決待其還朝商確稟處義盈庫黃蜜契貢人黃蜜遺在以舊遺在分錄或增價變通事此亦待該堂還朝稟處兵曹祭享軍契貢人別役受價如營繕紫門例作等上下事取考該曹所在各年別役所下文蹟則多或至萬餘兩小或爲四五千七八千而一二千則絕無而僅有其在公貨實爲尾閭大臣之前後筵稟請其酌定者良以此也而該堂之意亦以爲不可無釐正之道云分付該曹請折衷作等以爲公私俱便之地允之仍敎以供上紙貢人事如是處之甚便依此爲之而礦銀異於萊銀萬一代捧之初點退星品來頭爲弊必至於責納十上時時品而後已此一款相議酌定後草記事卿等知悉諸條待戶判上來卽爲草記軍契事亦令兵曹決給後使之出擧條
정조 23년 · 강
命門外米廛所負守禦廳貿米中庚戌條五百石蕩減其餘數及內司發賣米每朔定數備納
정조 23년 · 목
備局啓言門外米廛市人守禦廳貿米內司發賣米每朔定數備納事招問廛人則渠輩以爲內司明禮宮債錢御營廳貿米蕩減之命特下於千萬意望之外歡天喜地無以報答所懷中雖以每朔百兩備納爲言願以每朔一百五十兩先爲畢納於內司後鱗次依此數每朔備納於守禦廳則可以支保云而貿米一事前使之在京者非在任時事云故問之廛人則庚戌一千石壬子二千石而未納爲九百石云矣莫重公物拖至多年雖極可痛今此詢瘼後特恩若是曠絕其在究惠之道依渠願每朔一百五十兩定給備納恐合事宜而若待其畢納內司而後始納廣州則該府事勢恐或難便每朔百兩納于內司五十兩納于廣州之意請分付允之仍敎以如是甚好依此爲之而守禦廳庚戌貿米一千石中五百石更爲蕩減旣非減價發賣名以貿米事未前聞此後如有此等之弊令廛人來告市堂自廟堂草記論勘該衙門官員
정조 23년 · 강
命三米廛依前收稅于江商
정조 23년 · 목
備局啓言三米廛市人江商處依前收稅以禁外出事以其所訢想其事情則所謂捧稅次次過濫以致年前廟堂之罷稅究其本則雖由於渠輩論以訟理則但當禁抑其過濫之稅而已竝與自古已行之規而一朝永罷恐有違於不擾市之意該堂之見亦無異同稅則許其依前施行所捧之數則一從古規無敢踰濫如是決給之後又或有濫捧之弊則許令江民以時來告以爲無廢舊規互爲相制之地允之仍敎以如是之後萬一更侵江民使江民卽告本司嚴治犯科者此後更勿以此事爲市民江民之陳瘼中條件
정조 23년 · 강
命訓局哨軍所捉虎皮賜給該大將
정조 23년 · 목
訓鍊都監啓言本局哨軍崔重緝私獵出去楊州渼陰近處小虎一頭捉得來納依例封進而木綿二疋布子二疋考例施嘗矣敎以皮張卿處賜給
정조 23년 · 강
放甲山府定配罪人安光福等
정조 23년 · 목
咸鏡監司李集斗以甲山府定配罪人安光福遭其承重祖父喪依法典給暇馳啓敎以放如有同罪者亦放○刑曹啓言咸鏡道三水府定配罪人全世後昌城府定配罪人孟成岳等一體放送事分付各該道臣矣
정조 23년 · 강
遞承旨兪漢寧以申獻朝代之尋遞獻朝以金啓洛代之竝前望也
정조 23년 · 목
敎曰左副承旨聞有實病許遞前望單子入之待下批牌招察任○政院啓言明日展拜承旨當爲備員而左承旨申獻朝在外無以備員何以爲之乎敎以許遞前望單子入之
정조 23년 · 강
景慕宮展拜命以明日爲之
정조 23년 · 목
敎曰明日當由逌瞻門展拜景慕宮該房知悉
정조 23년 · 강
命大臣卿宰三司諸臣明日來待
정조 23년 · 목
敎曰春謁後洞諭已言之大臣卿宰三司諸臣皆令明日來待
정조 23년 · 강
以李勉兢爲大司諫前望也
정조 23년 · 강
遣承旨沈象奎敦召判府事沈煥之
정조 23년 · 목
敎曰向者敦召先示予意之有所定蓋亦有待待朝啓蹕將祗拜宮庭仍有洞諭於卿等者反與不反其從其違都在洞諭後卿須卽日入城直簉齎所肅命事遣承旨傳諭于沈判府事
정조 23년 · 강
命西北別付料試射與宣薦內禁衛試射同行於抄啓文臣春季朔試射時
정조 23년 · 강
戶曹以勅行禮單及別贈別求請各項物種或折銀或本色特去區別別單啓
정조 23년 · 강
平安監司韓用龜以勅行贈給物及勅行自特來疋縷緋數爻馳啓
정조 23년 · 목
狀啓以爲今番勅行臣營及兵營義州大同魚川贈給物種與勅使自特來疋縷緋數爻兩勅五通官各爲區別開錄子左○監營銀子贈給秩上勅次銀四百二十兩副敕次銀四百二十兩次銀十五兩黃淸一石代次銀三兩柏子一石代一大通官天銀一千三百五十六兩二大通官天銀一千三百五十六兩三大通官天銀一千三百三十六兩一次通官天銀八百五十六兩二次通官天銀八百五十六兩已上銀六千六百十八兩內一千三百五兩九錢兵營銀五千三百十二兩一錢監營銀內三十兩五通官別求請土產各種價以其例給中推出還錄三十兩三錢以義州府土產各種價捧上還錄○土產各種贈給秩上勅副勅各鷹鈴十箇鳥鈴十箇已上鷹鈴二十箇鳥鈴二十箇因其別求請以通官例贈中除出入給一大通官甫羅紬衲玉色紬衲多紅紬衲草綠紬衲各一疋白細木生細木各一疋五盒二部髢髮一束鷹鈴鳥鈴各六箇彩花席二立連二彩花方席三立二大通官甫羅紬衲玉色紬衲紫的紬衲草綠紬衲各一疋白細木生細木各一疋五盒一部髢髮一束鷹鈴鳥鈴各六箇彩花席二立連二彩花方席三立三大通官甫羅紬衲玉色紬衲粉紅紬衲草綠紬衲紫的紬衲各一疋白細木生細木各一疋五盒一部髢髮一束鷹鈴鳥鈴各六箇彩花席二立連二彩花方席三立一次通官甫羅紬衲玉色紬衲粉紅紬衲各一疋白細木生細木各一疋五盒一部髢髮一束鷹鈴鳥鈴各六箇彩花席二立連二彩花方席三立二次通官甫羅紬衲玉色紬衲多紅紬衲各一疋白細木生細木各一疋五盒一部髢髮一束鷹鈴鳥鈴各六箇彩花席二立連二彩花方席三立已上甫羅紬衲玉色紬衲各五疋草綠紬衲三疋粉紅紬衲多紅紬衲紫的紬衲各二疋白細木生細木各五疋五盒六部髢髮五束鷹鈴鳥鈴各三十箇彩花席十立連二彩花方席十五立○兵營贈給秩一大通官純銀三巨里一件純銀鐙子一部純銀鐙子二部別求請二大通官三大通官一次通官二次通官各純銀三巨里一件純銀鐙子一部已上純銀三巨里五件純銀鐙子七部○義州府贈給一大通官二大通官三大通官各大銀五十兩紫周皮三巨里一件鹿皮水靴子一部還酒十鐥藥果五十立味食一斗淸蜜一升行饌行擔一部雌馬四匹一次通官二次通官各天銀十兩紫周皮三巨里一件鹿皮水靴子一部還酒十鐥藥果三十立味食一斗淸蜜一升行饌行擔一部雌馬一匹已上天銀一百七十兩紫周皮三巨里五件鹿皮水靴子五部還酒五十鐥藥果二百十立味食五斗淸蜜五升行饌行擔五部雌馬十四匹○大同驛贈給秩一大通官二大通官三大通官各天銀五十五兩白紬二疋壯紙二束錫烟竹五箇皮箱子一坐具鎭金一次通官二次通官各天銀三十三兩白紬二疋壯紙二束錫烟竹五箇皮箱子一坐具鎭金已上天銀二百三十一兩白紬十疋壯紙十束錫烟竹二十五箇皮箱子五坐○魚川驛贈給秩一大通官二大通官三大通官各天銀四十五兩白紬二疋白紙二束一次通官二次通官各天銀二十三兩白紬二疋白紙二束已上天銀一百八十兩白紬十疋白紙十束○自特來疋縷緋秩副勅各色緞二十疋三大通官各色緞十二疋一次通官各色緞八疋二次通官各色緞十五疋已上各色緞五十五疋
정조 23년 · 강
命今日展拜時路由館峴
정조 23년 · 목
政院啓言今日展拜時挾輦軍入直禁軍弘化門軍東營集春營入直軍除出矣敎以用逌瞻門展拜之例而道路則由館峴西營廣智營御營新營入直軍添把
정조 23년 · 목
具翼善冠袞龍袍乘輿出永淸門明政門由弘化門至觀旂槁降輿乘與入宮大門至齋室門外降與入齋室少頃詣版位展拜陞詣宮內奉審還入齋室
정조 23년 · 강
宣綸音於齋殿門外洞諭大臣及諸宰